Да научим лесно: И-дзин, Станислав Велков
Да научим лесно: И-дзин, Станислав Велков
-----------------------------------------


**И-дзин, или китайската Книга на промените,** е древен наръчник по гадаене. Той е най-старият познат китайски текст. Смята се, че е на две и половина хилядолетия. И-дзин е актуален и днес, върху него е създадена съвременната система Хюман дизайн например. Първоначално е бил наръчник за гадаене в периода 1000-750 г. пр.н.е., впоследствие обаче са прибавени философски коментари.

През последните две хилядолетия Книгата на промените се изучава от западните философи, които така се опитват да намерят път към мъдростта на Изтока. Тя се състои от 64 хексаграми, които дават отговор на зададен въпрос.

В началото за гадаене са използвали стръкове от бял равнец, които са хвърляли на равна повърхност и след разчитането им са се образували хексаграмите, които стоят в основата на И-дзин. Сега обаче има по-лесен метод – с три монети. В повечето случаи се използват китайски, но вършат работа и съвсем обикновени.